LO?s årlige Jobpatrulje rundt i det nordjyske sommerland er stødt på flere alvorlige tilfælde af unge der arbejder med farlige kemikalier eller bliver udsat for andre risici på deres arbejdsplads. I den østlige del af nordjylland mødte de for eksempel en 14-årig pige med brandsår op af begge arme, efter det vaffeljern hun stod og betjente. Et andet sted arbejdede en dreng på 15 både med elektrisk gulvvasker, pappresse og rengøring med farlige kemikalier, og desuden blev han udsat for daglig mobning på fritidsjobbet. - Det er bare ikke godt nok, at den slags foregår, og desværre er det ikke noget nyt, siger Bo Byrial Nielsen fra LO?s Jobpatrulje i en pressemeddelelse. Den årlige Jobpatrulje startede lørdag, og i løbet af de første fire dage har patruljen besøgt 239 virksomheder i hele Nordjylland, og lavet interviews med 54 unge i fritidsjob. I dag er Jobpatruljen i Brønderslev og Skagen, i morgen går turen til Thy og Mors og fredag slutter patruljen i Aalborg.

Opsummering:
LO?s Jobpatrulje har afsløret flere dybt kritisable forhold for unge i job i Nordjylland.